Paul Walker

Paul William Walker IV (12. syyskuuta 1973 Glendale, Kalifornia – 30. marraskuuta 2013 Santa Clarita, Kalifornia) oli yhdysvaltalainen näyttelijä. Hän näytteli muun muassa Fast and Furious -elokuvissa ja elokuvassa Pinnan alla. 

Ura
Jo varhaisessa lapsuudessaan Pampers-yhtiön mainoksissa esiintynyt Walker aloitti uransa sivuosilla erinäisissä televisio-ohjelmissa kuten Tunteita ja tuoksuja ja Enkelin kosketus. Sittemmin hän niitti mainetta roolitehtävillään nuorisolle suunnatuissa elokuvissa Sinussa on se jokin (1999) ja Varsity Blues – pelin säännöt (1999). Vuonna 2001 Walker sai kansainvälistä huomiota protagonistina toimintaelokuvassa Hurjapäät, josta hän teki saman roolin viidessä elokuvasarjan kuudesta jatko-osasta. Walker näytteli pääosassa elokuvissa Seikkailu Etelänavalla (2006), Aikamatka (2003), Joy Ride (2001) ja Running Scared (2006).

Yksityiselämä
Walkerilla on yksi tytär, vuonna 1998 syntynyt Meadow Walker.

Kuolema
Walker kuoli auto-onnettomuudessa Santa Claritassa, Kaliforniassa lauantaina 30. marraskuuta 2013. Tapahtumat alkoivat, kun Walkerin ystävän, entisen kilpa-ajaja Roger Rodasin omistaman luksusautoliikkeen Always Evolvingin työntekijä ei saanut ajettua autoa sisään kauppaan ja Rodas päätti ajaa sen sinne itse. Tuolloin Walker tuli Rodasin luokse ja ilmoitti, ettei hän ole vielä ajanut kyseistä Porschea. Walkerin ystävä Jim Torp kuuli Walkerin sanovan Rodasille: "Hei, eiköhän lähdetä ajelulle." Kyseessä olivat viimeiset sivullisten kuulemat Walkerin sanat.

Onnettomuus tapahtui Rodasin menetettyä auton hallinnan, minkä seurauksena auto törmäsi katua reunustaneeseen esteeseen, lyhtypylvääseen ja puuhun, syttyi palamaan ja räjähti. Molemmat autossa olleet kuolivat. Onnettomuuteen johti liian kova vauhti: auton nopeus oli 150 kilometriä tunnissa 70 kilometrin rajoitusalueella. Lisäksi autossa oli vanhat renkaat.

 Filmografia 
 Elokuvat 

 Elokuvat Vuosi Suomenkielinen nimi Alkuperäinen nimi Rooli 1986  Komeromörkö  Monster in the Closet  ”professori” Bennett 1987  Programmed to Kill  Programmed to Kill  Jason 1994  Tammy and the T-Rex  Tammy and the T-Rex  Michael 1998  Meet the Deedles  Meet the Deedles  Phil Deedle Pleasantville – Onnellisten kaupunki  Pleasantville  Skip Martin 1999  Varsity Blues – pelin säännöt  Varsity Blues  Lance Harbor Sinussa on se jokin  She’s All That  Dean Sampson, Jr. Särkynyt palatsi  Brokedown Palace  Jason 2000  Skulls  The Skulls  Caleb Mandrake 2001  Hurjapäät  The Fast and the Furious  Brian O’Conner Joy Ride  Joy Ride  Lewis Thomas 2003  2 Fast 2 Furious  2 Fast 2 Furious  Brian O’Conner Aikamatka  Timeline  Chris Johnston 2004  Aika rakkauden  Noel  Michael ”Mike” Riley 2005  Pinnan alla  Into the Blue  Jared Cole 2006  Running Scared  Running Scared  Joey Gazelle Seikkailu Etelänavalla  Eight Below  Jerry Shepard Isiemme liput  Flags of Our Fathers  kersantti Henry ”Hank” Hansen 2007  Bobby Z  The Death and Life of Bobby Z  Tim Kearney Stories USA  Stories USA  Mikey (osassa Life Makes Sense If You're Famous) 2008  Menneisyyden synnit  The Lazarus Project  Ben Garvey 2009  Fast & Furious  Fast & Furious  Brian O’Conner 2010  Takers  Takers  John Rahway 2011  Fast & Furious 5  Fast Five  Brian O’Conner 2013  Vehicle 19  Vehicle 19  Michael Woods Hours  Hours  Nolan Hayes Fast & Furious 6  Fast & Furious 6  Brian O’Conner Pawn Shop Chronicles  Pawn Shop Chronicles  Raw Dog 2014  Brick Mansions  Brick Mansions  Damien Collier 2015  Fast & Furious 7  Furious 7  Brian O’Conner

 Lyhytelokuvat 

 Lyhytelokuvat Vuosi Suomenkielinen nimi Alkuperäinen nimi Rooli 2002   Life Makes Sense If You’re Famous  Mikey 2003   The Turbo Charged Prelude for 2 Fast 2 Furious  Brian O’Conner

 Televisio 

 Televisio Vuosi Suomenkielinen nimi Alkuperäinen nimi Rooli Jakson nimi / jaksojen määrä 1984–1994   CBS Schoolbreak Special  Dill  2 jaksoa 1985–1986  Enkeli maantiellä  Highway to Heaven  Eric Travers / Todd Bryant  3 jaksoa 1986–1987   Throb  Jeremy Beatty  23 jaksoa 1990   Charles in Charge  Russell Davis  “Dead Puck Society” 1991   Who’s the Boss?  Michael Haynes  “You Can Go Home Again”  What a Dummy  Rick  “Bringing Up Baby” 1992–1993  Tunteita ja tuoksuja  The Young and the Restless  Brandon Collins  useita 1994   The Boys Are Back  Jesse Hansen  “Pilot” 1996  Enkelin kosketus  Touched by an Angel  Jonathan  “Statute of Limitations” 2013  Conan  Conan  Brian O’Conner  “The Very Understated Adventures of Captain Beige”

 Lähteet 

 Aiheesta muualla
 Pajukallio, Arto: Paul Walkerin muistokirjoitus Helsingin Sanomissa

Luokka:Yhdysvaltalaiset elokuvanäyttelijät
Luokka:Brasilialaisen jujutsun harjoittajat
Luokka:Liikenneonnettomuudessa kuolleet
Luokka:Vuonna 1973 syntyneet
Luokka:Vuonna 2013 kuolleet
Luokka:Seulonnan keskeiset artikkelit
Luokka:Yhdysvaltalaiset lapsinäyttelijät